Elena Lasconi promite că va desecretiza ajutorul militar oferit de România Ucrainei
Elena Lasconi, candidat USR calificat în turul doi al alegerilor prezidențiale, susține că va desecretiza ajutorul militar oferit de România vecinilor ucraineni în războiul de apărare purtat împotriva Rusiei. 'Nu poate să fie secret de stat cum cheltuiește banii Administrația Prezidențială, de exemplu, în călătoriile pe care le face președintele. Nu poate să fie secret de stat contribuția noastră în Ucraina', a spus Elena Lasconi, la Prima TV. De asemenea, Lasconi a promis transparență totală în instituții, primele exemple fiind ANAF sau Casa de Asigurări de Sănătate.